| Diane Kruger |
| --- |
|  |
|  |
|  |
| Tikras vardas | Diane Heidkrüger |
|  |
| Gimė | 1976 m. liepos 15 d. (47 metai) Algermisenas, Žemutinė Saksonija, Vokietija |
|  |
| Šalis |  Vokietija |
|  |  |
|  |  |
|  |  |
| Sutuoktinis | Guillaume Canet(2001–2006)
Norman Reedus (2016-) |
| Vaikai | 1 |
|  |
| Aktyvumo metai | 1992–dabar |
| Užsiėmimas | aktorė · buvęs modelis |
| Žymesni vaidmenys |
| Elena „Troja", 2004;  Liza„Nevaldoma aistra", 2004;  Eibigel Čeiz „Kodas: L.O.B.I.A.I", 2004;  Ana „Linksmų Kalėdų", 2005; |
|  |
|  |

**Diana Kriuger** (vok. *Diane Heidkrüger*, angl. *Diane Krüger*, g. 1976 m. liepos 15 d. Algermisene, Žemutinė Saksonija, Vokietija) – vokiečių-amerikiečių aktorė ir buvęs modelis. 2003 m. Kanų kino festivalyje laimėjo jauniausios aktorės apdovanojimą – „Chopard Trophy". Diana Kriuger tarptautinio pripažinimo sulaukė 2004–2005 m. filmuose: „Troja", „Nevaldoma aistra", „Kodas: L.O.B.I.A.I" ir „Linksmų Kalėdų".

Biografija
----------

Diana Kriuger gimė Vokietijos miestelyje Algermisene, netoli Hildesheimo, banko darbuotojos Marijos Teresės ir kompiuterių specialisto Hanso-Heinriko Heidkrügerių šeimoje. Būdama vaikas, Diana K. norėjo tapti balerina, todėl jos tėvai 1987 m. išsiuntė ją studijuoti į Londono Karališkąjį baleto teatrą. Po dvejų metų Diana K. jau turėjo ketvirtą atskyrį, bet baleto karjerą teko baigė dėl kojos kelio traumos ir Diana K. 1989 m. grįžo į Vokietiją. Būdama trylikos metų išsiskyrė jos tėvai ir Diana K. su jaunesniu broliu Štefanu liko gyventi pas mamą. Laisvu nuo mokslo mokykloje metu Diana K. teko išnešioti paštą ir dirbti picerijoje.

1991–1992 m. Diana K. persikėlė į Paryžių ir pradėjo modelio karjerą. Ji dalyvavo ir nugalėjo prestižiniame konkurse „Look of the Year". Greitai ji pasirašė sutartį su „Elite" agentūra ir pradėjo reklamuoti įžymių firmų („Christian Dior", „Yves Saint Laurent", „Jil Sander", „Dolce & Gabbana", „Armani") drabužius bei parfumeriją. Dianos K. nuotraukos pasirodė „Vogue", „ELLE" ir kt. leidinių viršeliuose.

Kino karjera
------------

1997 m. Diana K. dalyvavo prancūzų režisieriaus Luko Besono filmo „Penktasis elementas" atrankoje, bet dėl prancūzų kalbos, kurios dar gerai nemokėjo, vaidmens negavo. Bet būtent L. Besonas suvaidino didžiulį vaidmenį jos, kaip aktorės, tolimesnėje karjeroje. L. Besonas patarė baigti modelio karjera ir užsiimti aktoriaus profesija ir pasiūlė persikelti į Paryžių, bei pasivadinti Diana Kriuger vietoje Heidkriuger. Paryžiuje Diana K. pradėjo mokytis specializuotoje „École Florent" mokykloje aktorystės kursuose ir po sėkmingų mokslų 2002 m. tapo geriausia kurso auklėtine.

Elenos vaidmuo (kartu su Orlandu Blumu) filme „Troja" 2004 m.
Aktorės debiutas kine įvyko 2002 m. Diana K. suvaidino Erikos vaidmenį filme „Virtuozas". Filmo premjera įvyko 2002 m. spalio 6 d. Turkijos televizijoje, paskui šis filmas buvo išleistas DVD formate. Tais pačiais metais Diana K. atliko epizodinį, mergaitės pagal iškvietimą, vaidmenį filme „Nei už, nei prieš, o visai atvirkščiai" (pranc. *Ni pour, ni contre (bien au contraire)*).

Bet žiūrovai Dianą K. pastebėjo tik 2002 m. filme „Mon idole" („Kaip pasakysi"), kuriame, kartu su savo vyru, filmo režisieriumi Gijomu Kane, suvaidino Klaros Brustal vaidmenį. Šis filmas Dianos K. vyrui pelnė „César" apdovanojimą.

2003 m. Dianai K. nebuvo vaisingi, bet atnešė pripažinimą Europoje. Ji suvaidino Džiulijos Vud pagrindinį vaidmenį veiksmo filme „Mišelis Valjanas".

### Pripažinimas

Pasaulinį pripažinimą Dianai Kriuger atnešė 2004 m. Tais metai ji suvaidino keturiuose filmuose. Filmuojantis pirmame amerikietiškame filme „Nevaldoma aistra", kuriame atliko pagrindinį Lizos vaidmenį, ji praėjo atranką ir į Elenos vaidmenį istoriniame filme „Troja". Šiame filme kartu su Diana K. vaidino tokios kino žvaigždės: Bredas Pitas, Erikas Banas, Orlando Blumas, Šonas Binas ir kt.

Lizos vaidmuo filme „Nevaldoma aistra" 2004 m.
Šis vaidmuo Dianai K. atiteko nelengvai. Jai teko kovoti su 3000 pretendenčių. Lemiamų faktoriumi buvo tai, kad režisierius Volfgandas Petersenas ieškojo naujo, gražaus, nežinomo veido. V. Peterseno nurodymu Dianai K. teko priaugti 7 kg svorio, kad ekrane Elena atrodytų „apvaliau". Aktorei, kuri buvo pripratusi prie 48 kg, filmavimosi aikštelėje teko taikyti specialią dietą, kad išlaikytų klasikines graikiškas formas. Paskui ji atgavo savo ankstesnes formas, bet ši auka atsipirko: 2004 m. išėjęs į pasaulio ekranus filmas „Troja" tapo geriausių metų filmu ir surinko apie 500 mln. JAV dol.. Po premjeros spauda Dianą K. vadino Holivudo atradimu.

2004 m. spalį pasirodė filmas „Narco" su Žanu Klodu van Damu, kuriame pagrindinį vaidmenį atliko Dianos K. vyras G. Kane. Dianai K. atiteko antraeilis, merginos dirbančios naktiniame klube, vaidmuo. Paskui metų pabaigoje išėjo nuotykių filmas „Kodas: L.O.B.I.A.I". Diana K. suvaidino lobių ieškotojo Benžemino Geitso (akt. Nikolas Keidžas) draugę Eibigel Čeiz. Taip pat filme vaidino Džonas Voitas, Šonas Binas, Džastinas Barta. Filmas buvo sėkmingas ne tik kino teatruose, bet ir, pagal žiūrovų nuomonę, Dianai K. pavyko užgožti net patį N. Keidžą. Už šį vaidmenį 2005 m. Diana K. buvo nominuota „Saturn" apdovanojimui fantastinių filmų kategorijoje.

### Tolesnė karjera

2005 m. Diana K. suvaidino Frenki vaidmenį ir buvo filmo prodiusere dramoje „Frankie". Filmavimo metu Diana K. tris savaites praleido psichiatrijos ligoninėje, nes filme ji vienintelė buvo aktorė, kiti – tikri ligoninės pacientai. Bet pats sėkmingiausias tų metų Dianai K. darbas buvo karinė drama „Linksmų Kalėdų". Filme Diana K. suvaidino dainininkės Anos Sorensen vaidmenį, kuri Pirmo pasaulinio karo metu išsiruošia į frontą pas vyrą. Filmas buvo nominuotas Oskarui ir Auksiniam gaubliui užsienio filmų kategorijoje. Tai buvo trečias filmas, kuriame Diana K. vaidino kartu su savo vyru.

2005 m. gegužę žurnalas „Maxim" publikavo gražiausių ir įtakingiausių pasaulio moterų TOP-100: Diana K. pateko į 50 vietą.

2006 m. kovo 18 d. įvyko prancūzų nuotykių filmo „Les Brigades du Tigre" („Tigrų būriai") premjera, pasakojantis apie įvykius Paryžiuje XX a. pradžioje. Diana K. suvaidino rusų kunigaikščio žmoną Konstanciją. Bet labiausiai, Dianos K. žodžiais, jai patiko filmuotis filme „Kopijuojant Bethoveną" su Edu Harisu, atlikusiu Betoveno vaidmenį. Diana K. atliko Anos Holc, Vienos konservatorijos studentės ir Betoveno asistentės, vaidmenį

2007 m. gegužės 16–27 d. Diana Kriuger vedė 60-ąjį Kanų kino festivalį (pirmoji vedėja vokietė).

2007 m. gruodžio mėn. žurnalo „Cosmopolitan" viršelis
Aktore periodiškai dalyvavo drabužių demonstracijose, bei pasirodydavo įžymių žurnalų viršeliuose. 2007 m. gruodį jos nuotrauka puikavosi žurnalo „Cosmopolitan" viršelyje.

Reikšmingiausias 2007 m. Dianos K. vaidmuo buvo filmo „Kodas L.O.B.I.A.I." tęsinyje „Kodas L.O.B.I.A.I.: Paslapčių knyga". Be šio filmo 2007 m. įvyko dar trys pasaulinės premjeros: Mirijanos vaidmuo nuotykių filme „The Hunting Party", Glorijos Gregori vaidmuo Nelsono Mandelos atsiminimų ekranizacijoje „Sudie, Bafana".

Eibigel Čeiz vaidmuo (kartu su Nikolu Keidžu) filme „Kodas L.O.B.I.A.I.: Paslapčių knyga" 2007 m.
2007 m. gegužės 27 d. Kanų kino festivalio uždarymo proga ne konkursinėje programoje buvo parodytas kanadiečių režisieriaus Denio Arkano filmas „L' Âge des ténèbres" („Tamsos Dienos"), kuriame Diana K. suvaidino Veronikos Star vaidmenį.

2008 m. gruodžio 3 d. įvyko filmo „Pour elle" premjera, o 2009 m. fantastinio filmo „Ponas Niekas" premjera. Filmo veiksmas vyksta netolimoje ateityje, kur Diana K. atliko Anos vaidmenį. Taip pat filme vaidina Rizas Aifensas, Džaredas Leto, Sara Poli ir kt.

Asmeninis gyvenimas
-------------------

Diane Kruger 2012 m.
D. Kriuger puikiai kalba trimis kalbomis: vokiškai, prancūziškai ir angliškai. Mokykloje Diana K. aštuoneris metus mokėsi lotynų kalbos, o 2006 m. filmuojantis filme „Les Brigades du Tigre" teko pramokti ir rusiškai. Aktyvi UNICEF fondo rėmėja.

### Šeima

2001 m. rugsėjo 1 d. Diana Kriuger ištekėjo už prancūzų aktoriaus ir režisieriaus Gijomo Kane. Susipažino jie draugiškame vakarėlyje Paryžiaus klube. Bet po penkerių metų bendro gyvenimo metų, 2006 m. pora išsiskyrė. Nuo 2006 m. birželio Diana K. susitikinėja su kanadiečių aktoriumi Džešua Džeksonu.

Filmografija
------------

| Metai | Lietuviškas pavadinimas | Angliškas pavadinimas | Vaidmuo |
| --- | --- | --- | --- |
| 2012 | Puikus planas | Un plan parfait | *Izabelė* |
| 2010 | Lily Sometimes | Lily Sometimes | *Klara* |
| Inhale | Inhale |  *Diana Stanton*  |
| 2009 | Negarbingi šunsnukiai | Inglourious Basterds | *Bridžita von Hamersmark* |
| Ponas Niekas | Mr. Nobody | *Ana* |
| L’affaire Farewell | Farewell |  *bėgiotoja*  |
| 2008 | Pour elle | Anything for Her |  *Liza* |
| 2007 | Kodas L.O.B.I.A.I.: Paslapčių knyga | National Treasure: Book of Secrets | *Ebigeil Čeiz* |
| The Hunting Party | The Hunting Party | *Mirijana* |
| L' Âge des ténèbres | Days of Darkness arba The Age of Ignorance | *Veronika Star* |
| Sudie, Bafana | Goodbye Bafana | *Glorija Gregori* |
| 2006 | Kopijuojant Bethoveną | Copying Beethoven | *Ana Holc* |
| Les Brigades du Tigre | The Tiger Brigades | *Konstancija Volkonskaja* |
| 2005 | Frankie | Frankie | *Frenki* |
| Linksmų Kalėdų | Merry Christmas | *Ana Sorensen* |
| 2004 | Kodas: L.O.B.I.A.I | National Treasure | *Ebigeil Čeiz* |
| Narco | Narco | *mergina iš naktinio klubo* |
| Nevaldoma aistra | Wicker Park | *Liza* |
| Troja | Troy | *Elena* |
| 2003 | Mišelis Valjanas | Michel Vaillant | *Džiulija Vud* |
| 2002 | Mon idole | Whatever You Say | *Klara Brustal* |
| Nei už, nei prieš, o visai atvirkščiai | Not for or Against | *mergaitė pagal iškvietimą* |
| Virtuozas | The Piano Player | *Erika* |

Išnašos
-------


1. ↑   Dianos Kriuger biografija
2. ↑   IMDb.com IMDb apie Dianą Kriuger
3. ↑   Archyvuota kopija 2008-01-02 iš Wayback Machine projekto. Kino dienoraštis Diana Kriuger
4. ↑   Florent aktorystės kursas
5. ↑   „César" apdovanojimas už filmą *Mon idole*
6. ↑  IGN.com Troja ieško Elenos Archyvuota kopija 2007-08-19 iš Wayback Machine projekto.
7. 1 2 3  Dianos Kriuger biografija. Diane Kruger Fan Archyvuota kopija 2007-12-25 iš Wayback Machine projekto.
8. ↑  Troy boxofficemojo.com
9. ↑  Movie.ru Diana Kriuger už kadro Archyvuota kopija 2007-11-06 iš Wayback Machine projekto.
10. ↑  Maxim Hot 100 2005
11. ↑  Cosmopolitan žurnalas Archyvuota kopija 2008-01-07 iš Wayback Machine projekto.
12. 1 2  Diana Kriuger. Žurnalas „OK"
13. ↑  60-asis Kanų kino festivalis[neveikianti nuoroda]
14. ↑  Cosmopolitan Archyvuota kopija 2008-01-06 iš Wayback Machine projekto.
15. ↑  Dianos K. biografija. IMDb.com
16. ↑   Diana ir Džeksonas]

Nuorodos
--------

|  |  |
| --- | --- |
|  | **Vikiteka: Diane Kruger** – vaizdinė ir garsinė medžiaga  |

* imdb.com: Diana Kriuger
* Oficiali svetainė Archyvuota kopija 2008-02-09 iš Wayback Machine projekto.
* Diana Kriuger Archyvuota kopija 2008-01-07 iš Wayback Machine projekto. žurnalo „Cosmopolitan" viršelis ir straipsnis (rusų k.)
* Interviu:
	+ Filmz.ru apie filmą „Troja", 2004 m. gegužės mėn. (rusų k.)
	+ BBC.co.uk prieš filmo „Kodas: L.O.B.I.A.I" premjerą, 2004 m. gruodis (anglų k.)
	+ Ellegirl.ru Archyvuota kopija 2007-12-30 iš Wayback Machine projekto. prieš filmo „Kodas L.O.B.I.A.I.: Paslapčių knyga" premjerą, 2007 m. gruodis (rusų k.)